turjo4nis/wikipedia-bn-dump-20250701 huggingface dataset:
মাদেহা বিনতে আহমেদ বিন নাসির আল শিবানীয়া

মাদেহা বিনতে আহমেদ বিন নাসির আল শিবানীয়া একজন ওমানি রাজনীতিবিদ।  তিনি ওমান সরকারের শিক্ষা মন্ত্রণালয়ের মন্ত্রী।

শিক্ষা 
মাদেহা বিনতে আহমেদ বিন নাসির আল শিবিনিয়াহ শিক্ষা বিষয়ে ইউনিভার্সিটি অব ক্যালিফোর্নিয়া, সান্তা বারবারা থেকে পিএইচডি ডিগ্রী লাভ করেন।

কর্মজীবন
তিনি ওমানি জাতীয় শিক্ষা, সংস্কৃতি, এবং বিজ্ঞান জাতীয় কমিশনের চেয়ারপারসন। তিনি ওমানের শিক্ষা মন্ত্রী। ২০১৭ সালে ফোর্বস মধ্য প্রাচ্যে বিভিন্ন সরকারের প্রভাবশালী আরব নারীদের তালিকায় তাকে সপ্তম স্থানে রেখেছিল। ২০১১ সালে তিনি সুলতান কাবুস বিন সাইদ আল সাইদ কর্তৃক শিক্ষা মন্ত্রী নিযুক্ত হন। ওমানের ইতিহাসে সরকারের মন্ত্রিপরিষদ পদে অধিষ্ঠিত তিনি তৃতীয় নারী মন্ত্রী ছিলেন। তিনি পূর্ববর্তী শিক্ষা মন্ত্রী ইয়াহিয়া বিন সৌদ আল সুলাইমি এর পদে অধিষ্ঠিত হন। ২০১৪ সালে তিনি জাপানে একটি সরকারি সফরে যান। তিনি ওমানের ন্যানো প্রযুক্তি বিষয়ে দ্বিতীয় উপসাগরীয় ফোরাম আয়োজন এবং পৃষ্ঠপোষকতা করেন। তিনি ওমানের শিক্ষকদের পেশাগত প্রশিক্ষণের জন্য বিশেষ কেন্দ্রের সুপারভাইজার কমিটির চেয়ারপার্সন। ২০১৬ সালে তিনি কেন্দ্রীয় লাইব্রেরি উদ্বোধন করেন এবং এটির ওয়েবসাইট ও সোশ্যাল মিডিয়ার পৃষ্ঠাগুলির উপর নজর রাখেন।

তথ্যসূত্র

জীবিত ব্যক্তি
২১শ শতাব্দীর নারী রাজনীতিবিদ
ওমানের নারী মন্ত্রী
ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
২১শ শতাব্দীর ওমানের নারী রাজনীতিবিদ
২১শ শতাব্দীর ওমানের রাজনীতিবিদ
নাজাহ আল-আতার

নাজাহ আল-আতার (; জন্ম ১০ জানুয়ারি ১৯৩৩) হচ্ছেন ২০০৬ সাল থেকে সিরিয়ার ভাইস প্রেসিডেন্ট। তিনি প্রথম আরব মহিলা যিনি এই পদটি লাভ করেন। পূর্বে ১৯৭৬ থেকে ২০০০ সাল পর্যন্ত তিনি দেশটির সংস্কৃতি মন্ত্রী ছিলেন।

প্রাথমিক জীবন এবং শিক্ষা 
আতার জন্ম ১০ জানুয়ারী ১৯৩৩ সালে এবং সুন্নি মুসলিম পরিবারের সদস্য হিসাবে দামেস্ক-এ তিনি বেড়ে ওঠেছেন। তার বাবা প্রথম আরব জাতীয়তাবাদী নেতাদের মধ্যে একজন ছিলেন, যিনি সিরিয়ার ফরাসি ম্যান্ডেটের বিরুদ্ধে ১৯২৫-১৯২৭ পর্যন্ত সিরিয়ার বিদ্রোহে অংশ নেন। তিনি ১৯৫৪ সালে দামেক্স বিশ্ববিদ্যালয় থেকে স্নাতক ডিগ্রী লাভ করেন এবং ১৯৫৮ সালে যুক্তরাজ্যের এডিনবার্গ বিশ্ববিদ্যালয় থেকে আরবি সাহিত্যে পিএইচডি অর্জন করেন। তারপরে তিনি আন্তর্জাতিক সম্পর্ক এবং সাহিত্য এবং শিল্প সমালোচনা এর  জন্য বেশ কয়েকটি সার্টিফিকেট লাভ করেন।

কর্মজীবন
আতার একজন পরিপূর্ণ অনুবাদক এবং স্কটল্যান্ড থেকে ফেরার পর দামাস্কের উচ্চ বিদ্যালয়গুলিতে শিক্ষকতা শুরু করেন, তারপর সিরিয়ার সংস্কৃতি মন্ত্রণালয়ের অনুবাদ বিভাগে কাজ করেন। ১৯৭৬ সালে তিনি দেশটির সংস্কৃতি মন্ত্রী হিসেবে নিযুক্ত হন এবং এই পদে ২০০০ সাল পর্যন্ত বহাল থাকেন। ২৩ মার্চ ২০০৬-এ তিনি ভাইস প্রেসিডেন্ট হিসাবে নিযুক্ত হন।

রাজনৈতিক সমন্বয় 
যদিও আতার ভাইস প্রেসিডেন্ট এবং সিরিয়ায় দীর্ঘমেয়াদী মন্ত্রীর দায়িত্ব পালন করেছেন, তবে বেশিরভাগই ধর্মনিরপেক্ষ বা'আত পার্টি দ্বারা নিয়ন্ত্রিত একটি রাষ্ট্র, তার ভাই ইসসাম আল-আতার, সিরিয়ার মুসলিম ব্রাদারহুডের দামাস্কাস গোষ্ঠীর নেতা এবং ১৯৭০ এর দশকের পর থেকে পশ্চিম জার্মানির আচেনে নির্বাসনে বসবাস করেছেন।

তথ্যসূত্র

১৯৩৩-এ জন্ম
জীবিত ব্যক্তি
এডিনবরা বিশ্ববিদ্যালয়ের প্রাক্তন শিক্ষার্থী
সিরিয়ার ভাইস প্রেসিডেন্ট
সিরিয়ার সুুন্নী মুসলিম
সিরিয়া সরকারের নারী মন্ত্রী
নারী ভাইস প্রেসিডেন্ট
দামেস্ক বিশ্ববিদ্যালয়ের প্রাক্তন শিক্ষার্থী
সিরীয় সুন্নি মুসলিম
পুরনো পিনাকোথেক

পুরনো পিনাকোথেক অথবা Alte Pinakothek (, আলটে পিনাকোথেক) জার্মানির বাভারিয়া রাজ্যের মিউনিখ শহরের কুন্সতারিয়ালে অবস্থিত শিল্পকলা জাদুঘর। এটা পৃথিবীর সবচেয়ে পুরনো গ্যালারিগুলির একটি এবং এতে অসাধারণ পুরাতন চিত্রকলা সংরক্ষিত রয়েছে। আল্টে (পুরনো) পিনাকোথেক নাম দ্বারা ১৪-১৮ শতকের সময়কালকে বুঝানো হয়েছে। নতুন পিনাকোথেক, ১৯৮১ সালে পুনরায় তৈরি করা হয়, যা ১৯ শতকের শিল্প প্রদর্শন করে এবং পিনাকোথেক ডের মর্ডান, ২০০২ সালে খোলা হয়, যা আধুনিক শিল্প প্রদর্শন করে। এই তিনটি গ্যালারি বাভারিয়া প্রদেশের চিত্রকর্ম সংগ্রহশালার অন্তর্ভুক্ত, যেটি বাভারিয়া রাজ্যের একটি সংগঠন।

ভবন
বাভারিয়া রাজা প্রথম লুডউইগ ১৮২৬সালে উইটেলসবাচ সংগ্রহের জন্য লিও ভন ক্লেঞ্জেকে নতুন একটি দালান নির্মাণের আদেশ দেন। আলটে পিনাকোথেক ছিল পৃথিবীর সবচেয়ে বড় জাদুঘর। এমনকি  পিনাকোথেকের বাহ্যিক রুপ ১৯শতকের অন্যান্য প্রাসাদের মতো দেখতে জাদুঘরগুলোর থেকে অনেক আলাদা ছিল। এটা তখনকার সময়কার খুবই আধুনিক একটি দালান ছিল। যার কারণে বিভিন্ন গ্যালারীর জন্য এটি অনুকরণীয় ছিল।

ইতিহাস 

উইলহেম ৪র্থ উইটেলবাচ সংগ্রহের শুরু করেন, যিনি চিত্রশিল্পীদের বিভিন্ন ঐতিহাসিক চিত্রকলা তৈরি আদেশ দেন। এগুলো মাঝে ছিল আলব্রেকট আল্টডরফার এর দ্যা ব্যাটেল অব আলেক্সান্ডার এট ইসাস।

রাজা প্রথম লুডউইগের পর জাদুঘরে নতুন শিল্প আসা প্রায় বনৃধ হয়ে যায়। শুধুমাত্র ১৮৭৫সাল থেকে পরিচালক ফ্র্যাঞ্জ ভন রেবার এবং হুগো ভন সুদি কিছু গুরুত্বপূর্ণ নতুন শিল্প যু্ক্ত করেন। যেমন; লিওনার্দো দ্যা ভিঞ্চির মাদোন্না অফ দ্যা কারণেশনএবং এল গ্রেসোর দ্যা ডিসরোবিং অব ক্রিস্ট।

১৯৮৮সালের এপ্রিলে, চারুকলা ধ্বংসকারী হান্স-জোয়াচুম বোলমান আলব্রেকট দূরের এর তিনটি চিত্রকলাতে এসিড নিক্ষেপ করে। যেগুলোর নাম হলো: লেমেন্টেশন ফর ক্রিস্ট, পোমগার্টনার আল্টার এবং ম্যাটার ডোলারোজা। এতে প্রায় ৩৫মিলিয়ন ইউরোর ক্ষতি হয়।

জাদুঘরের সংগ্রহ 

এই জাদুঘরটি বাভারিয়ান রাজ্য চিত্রকলা সংগ্রহশালার অধীনস্থ, যেটির সংগ্রহেও ১৩-১৮শতকের অনেক ইউরোপীয় চিত্রকলা রয়েছে। বিশেষ করে এটিতে যে পূর্ব ইতালি, পুরোনো জার্মান, পুরোনো ডাচ এবং ফ্লেমিশের চিত্রকলা রয়েছে তা পৃথিবীর ভেতর সবচেয়ে গুরুত্বপূর্ণ ও আকর্ষণীীয়।

এরকম প্রায় ৮০০চিত্র পুরোনো পিনাকোথেকে প্রদর্শন করা হয়। ২০১৪-২০১৭ সালে জাদুঘরটির কিছু শাখা মেরামতের জন্য বন্ধ করে দেয়া হয়।

চিত্রসংগ্রহ

তথ্যসূত্র

বহিঃসংযোগ

মিউনিখের ঐতিহাসিক স্থাপত্য
এইচ. পি. লাভক্র্যাফট

হাওয়ার্ড ফিলিপস লাভক্রাফট  (;২০ আগস্ট ১৮৯০  – ১৫ মার্চ ১৯৩৭) একজন আমেরিকান লেখক ছিলেন যিনি ভীতিপ্রদ সাহিত্যে তার অবদানের জন্যে মৃত্যবর্তী বিশাল জনপ্রিয়তা অর্জন করেন। তিনি জীবিতাবস্থায় একেবারেই অপরিচিত ছিলেন, শুধুমাত্র কিছু সজ্জা পত্রিকায় তার লেখা প্রকাশিত হতো। তার মৃত্যু হয় চরম দরিদ্রতার মধ্যে। কিন্তু তিনিই এখন ভীতিপ্রদ ও অদ্ভুত কথাসাহিত্যে বিংশ শতাব্দীর সবচেয়ে গুরুত্বপূর্ণ লেখকদের একজন হিশেবে বিবেচিত। 

প্রভিডেন্স, রোড আইল্যান্ডে জন্ম হয় লাভক্রাফটের ১৮৯০ সালের ২০ আগস্ট। তার জীবনের অধিকাংশ সময় তিনি তার জন্মভূমিতেই কাটান। তার সবচেয়ে উল্লেখযোগ্য গল্পগুলোর মধ্যে দ্যা রেটস ইন দ্যা ওয়ালস, অ্যাট দ্যা মাউন্টেইন্স অব ম্যাডনেস, দ্যা শ্যাডো ওভার ইনসমাউথ সবগুলোই কুথলো পুরাণ থেকে উৎসাহিত। লাভক্রাফট তার লেখা থেকে প্রাপ্ত অর্থ দিয়ে কখনও চলতে পারেননি, পরবর্তীতে তিনি দেখতে পেলেন আর্থিক সফলতা তার থেকে ক্রমশ দূরে সরে যাচ্ছে। এবং কঠোর দারিদ্রের মধ্যে তার মৃত্যু হয়, ১৯৪৬ সালে, ক্যান্সারে।

প্রামাণ্যচিত্র, জীবনী ও চলচ্চিত্রে চিত্রায়ন 
 উইয়ার্ড টেইলসঃ দ্যা স্ট্র্যাঞ্জ লাইফ অব এইচপি লাভক্রাফট (২০০৬) 
 লাভক্রাফটঃ ফিয়ার অব দ্যা আননৌন (২০০৮)
 লা হেরেনিকা ভালদেমার ২ঃ লা সোম্ব্রা প্রোহিবিদা (২০১০ স্প্যানিশ চলচ্চিত্র) 
 হাওয়ার্ড লাভক্রাফট অ্যান্ড দ্যা ফ্রোজেন কিংডম (লাভক্রাফটের লেখা থেকে অনুপ্রাণিত ২০১৬ কানাডিয়ান অ্যানিমেটেড চলচ্চিত্র)

তথ্যসূত্র

বহিঃসংযোগ 

 দ্যা এইচপি লাভক্রাফট হিস্ট্রিক্যাল সোশ্যাটি

গ্রন্থাগার সংগ্রহ 
 জন বে গ্রন্থাগারের (ব্রাউন বিশ্ববিদ্যালয়) বিশেষ সংগ্রহে হাওয়ার্ড পি লাভক্রাফট

অনলাইন সংস্করণ 
 
 
 

 
১৮৯০-এ জন্ম
১৯৩৭-এ মৃত্যু
মার্কিন লেখক
বিজ্ঞান কল্পকাহিনী লেখক
ইংরেজ বংশোদ্ভূত মার্কিন ব্যক্তি
মার্কিন অজ্ঞেয়বাদী
২০শ শতাব্দীর মার্কিন সাংবাদিক
মলাশয়ের ক্যান্সারে মৃত্যু
২০শ শতাব্দীর মার্কিন প্রাবন্ধিক
২০শ শতাব্দীর মার্কিন পুরুষ লেখক
২০শ শতাব্দীর মার্কিন ঔপন্যাসিক
২০শ শতাব্দীর মার্কিন কবি
২০শ শতাব্দীর মার্কিন ছোটগল্পকার
মার্কিন নাস্তিক
মার্কিন সমাজতন্ত্রী
মার্কিন চিঠি লেখক
মার্কিন পুরুষ প্রাবন্ধিক
মার্কিন পুরুষ সাংবাদিক
মার্কিন পুরুষ ঔপন্যাসিক
মার্কিন পুরুষ কবি
মার্কিন বিজ্ঞান কল্পকাহিনী লেখক
ধর্মের সমালোচক
বস্তুবাদী
পুরাণপ্রসূ সাহিত্যিক
মার্কিন রাজতন্ত্রবাদী
২০১৭ আয়ারল্যান্ড ক্রিকেট দলের ইংল্যান্ড সফর

আয়ারল্যান্ড জাতীয় ক্রিকেট দল দুইটি একদিনের আন্তর্জাতিক খেলার জন্য ইংল্যান্ড সফর করে, যা মে ২০১৭-এ অনুষ্ঠিত হয়।

দলীয় সদস্য

ওডিআই সিরিজ

১ম ওডিআই

২য় ওডিআই

তথ্যসূত্র

বহিঃসংযোগ 
 Series home at ESPN Cricinfo

২০১৭-এ ইংরেজ ক্রিকেট
২০১৭-এ আইরিশ ক্রিকেট
২০১৭-এ আন্তর্জাতিক ক্রিকেট প্রতিযোগিতা
আয়ারল্যান্ড ক্রিকেট দলের ইংল্যান্ড সফর
সন্ধ্যা একনেলিগোদা

সন্ধ্যা একনেলিগোদা হলেন শ্রীলঙ্কার একজন মানবাধিকার কর্মী। তিনি দেশটিতে নিখোঁজ হওয়া হাজারো মানুষের খোঁজ জানতে কাজ করে চলেছেন। ২০১৭ সালে তার কর্মকাণ্ডের স্বীকৃতিস্বরূপ তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর

জীবনী
তিনি শ্রীলঙ্কার প্রগিথ একনেলিগোদার সাথে বিবাহবন্ধনে আবদ্ধ হয়েছিলেন, যিনি পেশায় ছিলেন  একজন সাংবাদিকের। প্রগিথ একনেলিগোদা দেশটির দুর্নীতি বিষয়ক প্রতিবেদনের সাথে যুক্ত ছিলেন। একদা তিনি সন্ধ্যা একনেলিগোদাকে বলেছিলেন যে, তিনি হুমকি পেয়েছেন এবং তাকে কলম বন্ধ করতে বলা হয়েছে। এরপর ২০০৯ সালে প্রগিথ একনেলিগোদা অপহৃত হন এবং ২০০৯ সালে তিনি বাড়ি ফিরে আসেন। তিনি ২০১০ সালে শ্রীলঙ্কায় গৃহযুদ্ধ চলাকালে দেশটির তামিল বিদ্রোহীদের বিরুদ্ধে দেশটির সামরিক বাহিনীর রাসায়নিক অস্ত্র প্রয়োগ বিষয়ক প্রতিবেদনের সাথে যুক্ত থাকাকালীন সময়ে নিখোঁজ হন এবং আর বাড়ি ফিরে আসেন নি।

এরপর থেকে সন্ধ্যা একনেলিগোদা নিখোঁজ হওয়া মানুষদের খোঁজ জানতে কাজ শুরু করেন। তার কর্মকাণ্ড শ্রীলঙ্কায় নিখোঁজ হওয়া বহু মানুষের গল্প গণমাধ্যমের সামনে তুলে ধরেছে। তিনি নব্বই বারেরও বেশি সংখ্যক বার আদালতে উপস্থিত হয়েছেন তার স্বামীর খোঁজ জানার জন্য কিন্তু, তার স্বামীর ভাগ্যে কী ঘটেছে তিনি আজও জানতে পারেন নি।

সম্মাননা
তার কর্মকাণ্ডের স্বীকৃতিস্বরূপ ২০১৭ সালে তাকে আন্তর্জাতিক সাহসী নারী পুরস্কার প্রদান করা হয়।

তথ্যসূত্র

জীবিত ব্যক্তি
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
নারী মানবাধিকার কর্মী
বিবিসি ১০০ নারী
মাহীন খান

মাহীন খান হলেন বাংলাদেশের একজন ফ্যাশন ডিজাইনার, যিনি দেশের ঐতিহ্যবাহী পোশাক নিয়ে কাজ করে চলেছেন। তিনি ফ্যাশন হাউস 'মায়াসির' এর প্রতিষ্ঠাতা ও ব্যবস্থাপনা পরিচালক। এছাড়াও তিনি আর্ট কাউন্সিল ঢাকার সাথেও যুক্ত আছেন।

প্রারম্ভিক জীবন ও শিক্ষা
মাহীন খান এমন পরিবারে জন্মেছিলেন যে পরিবার ফ্যাশন ডিজানের সাথে যুক্ত ছিল। তার বাবা পঞ্চাশের দশকে টেক্সটাইল শিল্পের সাথে যুক্ত ছিলেন, যেটা এই ভূখণ্ডে তৎকালীন সময়ে স্বাভাবিক বিষয় ছিল না এবং তার মা এদেশের তাঁতিদের নিয়ে কাজ করেছেন। মাহীন খান যুক্তরাষ্ট্রের ক্যালিফোর্নিয়ার ওটিস কলেজ অব আর্ট অ্যান্ড ডিজাইন থেকে টেক্সটাইলের উপরে স্নাতক ডিগ্রি লাভ করেন। এরপর তিনি  যুক্তরাষ্ট্রের ক্যালিফোর্নিয়ার পারসন্স স্কুল অব ডিজাইন থেকে স্নাতকোত্তর ডিগ্রি অর্জন করেন।

কর্মজীবন
মাহীন খান আড়ং এর চিফ ডিজাইন কো অর্ডিনেটর হিসেবে ১৯৮৬ সালে কর্মজীবন শুরু করেন। ২০০১ সালে তিনি আড়ং এর চাকরি ছেড়ে দেন এবং মায়াসির লিমিটেড নামের নিজের ফ্যাশন হাউস প্রতিষ্ঠা করেছিলেন। খাদি, সুতি কাপড়, রেশমি কাপড় ও মসলিন ব্যবহার করে মায়াসিরের পোশাক তৈরি করা হয়। মায়াসিরের  নিজস্ব গার্মেন্টস ফ্যাক্টরি আছে। মায়াসির ২০০৮ সালে ভারতের নয়দিল্লির ব্রাইডাল এশিয়ায় অংশ নিয়েছিল। তিনি আর্টস কাউন্সিল ঢাকার সাথেও যুক্ত আছেন যেটি বাংলাদেশের প্রাচীন শিল্পবিদ্যা নিয়ে কাজ করে থাকে। তিনি বিশ্বের বিভিন্ন জাদুঘর ও গ্যালারি পরিদর্শন করেছেন।

মাহীন খান নারী বিষয়ক পোর্টাল 'আমাদের কথা'য় লিখে থাকেন। এছাড়াও, তিনি বাংলাদেশের ইংরেজি সংবাদপত্র দ্য ডেইলি স্টার এ ডিজাইন ও ঐতিহ্যবাহী কারুশিল্প বিষয়ে নিয়মিত কলাম লিখে থাকেন। তিনি ফ্যাশন ডিজাইন কাউন্সিল অব বাংলাদেশের সভাপতি হিসেবে দায়িত্ব পালন করছেন।

অর্জন
 ব্রাইডাল এশিয়া শো ২০০৮, নয়াদিল্লি, ভারত
এইজেনহাওয়ের ফেলোশিপ ২০১২

তথ্যসূত্র

আরো পড়ুন
 
 
 
 
 

জীবিত ব্যক্তি
বাংলাদেশী ব্যবসায়ী
বাংলাদেশী বেশভূষাশৈলী নকশাবিদ
ব্যবসায় বাংলাদেশী নারী
আলবিরা খান অগ্নিহোত্রী

আলবিরা খান একজন ভারতীয় চলচ্চিত্র প্রযোজক এবং ফ্যাশন ডিজাইনার। ২০১৬ সালে, সুলতান চলচ্চিত্রে তার কাজের জন্য শ্রেষ্ঠ কাস্টম ডিজাইনের জন্য স্টারডাস্ট অ্যাওয়ার্ড পেয়েছিলেন।

কর্মজীবন 
২০১১ সালের হিন্দি চলচ্চিত্র বডিগার্ড-এ সহকারী-প্রযোজক হিসেবে কাজের মাধ্যমে আলবিরা খান তার কর্মজীবন শুরু করেন।

তার পিতা সেলিম খান একজন হিন্দি চলচ্চিত্রের চিত্রনাট্যকার এবং কাহিনীকার হিসেবে কাজ করেছেন। তার বড় ভাই হচ্ছেন প্রখ্যাত অভিনেতা সালমান খান এবং তিনি তার চলচ্চিত্রে কাজের জন্য ডিজাইনের কাজ শিখেন।

ব্যক্তিগত জীবন 
আলবিরা খান প্রযোজক অতুল অগ্নিহোত্রীর সাথে বিবাহ বন্ধনে আবন্ধ হন এবং এই দম্পত্তির ২টি সন্তান সন্তান রয়েছে। একজনের নাম আলিজেহ ও অপরজনের নাম আয়ান।

পুরস্কার 
 স্টারডাস্ট পুরস্কার - ২০১৬ - সেরা কাস্টম ডিজাইন - সুলতান চলচ্চিত্র

তথ্যসূত্র

বহিঃসংযোগ 

 

১৯৬৯-এ জন্ম
জীবিত ব্যক্তি
ভারতীয় নারী চলচ্চিত্র প্রযোজক
ভারতীয় নারী বেশভূষাশৈলী নকশাবিদ
মুম্বইয়ের চলচ্চিত্র প্রযোজক
বন্দরার ব্যক্তিত্ব
হিন্দি চলচ্চিত্র প্রযোজক
মহারাষ্ট্রের নারী শিল্পী
মহারাষ্ট্রের নারী ব্যবসায়ী
সেলিম খান পরিবার
ভারতীয় পোশাক পরিকল্পনাকারী
২০১৯ নিউজিল্যান্ড ক্রিকেট দলের শ্রীলঙ্কা সফর

নিউজিল্যান্ড ক্রিকেট দল দুইটি টেস্ট ক্রিকেট এবং তিনটি টুয়েন্টি২০ আন্তর্জাতিক খেলার জন্য শ্রীলঙ্কা সফর করে, যা অগাস্ট থেকে সেপ্টেম্বর ২০১৯-এ অনুষ্ঠিত হয়।

দলীয় সদস্য

প্রস্তুতিমূলক খেলা

তিনদিনের ম্যাচ: শ্রীলঙ্কা বোর্ড প্রেসিডেন্টের একাদশ বনাম নিউজিল্যান্ড

বিশ ওভারের ম্যাচ: শ্রীলঙ্কা বোর্ড প্রেসিডেন্টের একাদশ বনাম নিউজিল্যান্ড

টেস্ট সিরিজ

১ম টেস্ট

২য় টেস্ট

টি২০আই সিরিজ

১ম টি২০আই

২য় টি২০আই

৩য় টি২০আই

তথ্যসূত্র

বহিঃসংযোগ

২০১৯-এ নিউজিল্যান্ডীয় ক্রিকেট
২০১৯-এ শ্রীলঙ্কান ক্রিকেট
২০১৯-এ আন্তর্জাতিক ক্রিকেট প্রতিযোগিতা
নিউজিল্যান্ড ক্রিকেট দলের শ্রীলঙ্কা সফর
হেনরিয়েটে একুই এবোঙ্গো

হেনরিয়েটে একুই এবোঙ্গো (জন্ম: ২৫ ডিসেম্বর ১৯৪৯) হলেন ক্যামেরুনের একজন সাংবাদিক, প্রকাশক ও রাজনৈতিক কর্মী। ২০১১ সালে তাকে আন্তর্জাতিক সাহসী নারী পুরস্কার প্রদান করেছিল মার্কিন পররাষ্ট্র দফতর।

কর্মজীবন
হেনরিয়েটে একুই এবোঙ্গো গণমাধ্যমের স্বাধীনতা, নারীপুরুষ সমানাধিকার ও সুশাসন নিয়ে ক্যামেরুনে কাজ করে চলেছেন। আশির দশক থেকে দেশটিতে চলমান স্বৈরশাসনের বিরুদ্ধে লড়াই করে চলেছেন। এছাড়াও তিনি দেশটিতে দুর্নীতি, নারী নির্যাতন ও মানবাধিকার লঙ্ঘনের বিরুদ্ধে কাজ করে চলেছেন। তিনি তার কর্মকাণ্ডের জন্য নির্যাতিনের শিকার হয়েছেন, তাকে সামরিক আদালতে মুখোমুখি হতে হয়েছে।

তিনি বাবেলা নামের একটি সাপ্তাহিক সংবাদপত্রের প্রকাশক এবং দুর্নীতিবিরোধী সংস্থা ট্রান্সপারেন্সি ইন্টারন্যাশনালের ক্যামেরুন শাখার প্রতিষ্ঠাতা।

সম্মাননা
তিনি তার কর্মকাণ্ডের স্বীকৃতিস্বরূপ ২০১১ সালে আন্তর্জাতিক সাহসী নারী পুরস্কার লাভ করেন।

তথ্যসূত্র

১৯৪৯-এ জন্ম
জীবিত ব্যক্তি
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
১৯৫০-এ জন্ম
হুমায়রা হিমু

হুমায়রা হিমু (২৩ নভেম্বর ১৯৮৫ — ২ নভেম্বর ২০২৩) ছিলেন একজন বাংলাদেশী টেলিভিশন ও চলচ্চিত্র অভিনেত্রী। আমার বন্ধু রাশেদ (২০১১) চলচ্চিত্রে অভিনয়ের মাধ্যমে চলচ্চিত্রে তার অভিষেক ঘটে। চলচ্চিত্রের গল্পটি বাংলাদেশের মুক্তিযুদ্ধের উপর ভিত্তি করে তৈরি এবং চলচ্চিত্রে তার অসাধারণ অভিনয় সমালোচকদের ইতিবাচক সাড়া লাভ করে। তিনি অনেকগুলি টিভি নাটকে অভিনয় করেছেন, যেমন: ডিবি, সোনাঘাট, চেয়ারম্যান বাড়ি, বাটিঘর, শোনেনা সে শোনেনা ইত্যাদি।

প্রারম্ভিক জীবন 
হুমায়রা হিমু ১৯৮৫ সালের ২৩ নভেম্বর লক্ষীপুর জেলায় জন্মগ্রহণ করেন। তিনি ইস্পাহানি কলেজ থেকে এইচএসসি সম্পন্ন করেন। এরপর তিনি ইডেন মহিলা কলেজে ভর্তি হন এবং এ কলেজ থেকে স্নাতকোত্তর ডিগ্রী লাভ করেন। মঞ্চনাটকে অভিনয়ের মাধ্যমে তিনি প্রথম নাট্য জগতে প্রবেশ করেন। ফ্রেঞ্চ নামক নাট্য দলের হয়ে তিনি অভিনয় করেন। তার মামা মূর্শেদ নাটকটিতে নির্দেশনা দিয়েছিলেন।

কর্মজীবন 
২০০৫ সালে তিনি টেলিভিশন মিডিয়াতে এবং নাটকে যুক্ত হন মোঃ জামালউদ্দিনের নাগরিক নাট্যাঙ্গন অনস্যাম্বলে। ২০০৬-এ হুমায়রা হিমুর প্রথম নাটক ছায়াবীথি প্রচারিত হয়। একই বছর পিআই (প্রাইভেট ইনভেস্টিগেটর) নামের একটি সিরিয়াল নাটকেও অভিনয় করেন। এরপরে তিনি ‘বাড়ি বাড়ি সারি সারি’, ‘হাউজফুল’, ‘গুলশান এভিনিউ’ সহ অনেক জনপ্রিয় নাটকে অভিনয় করতে থাকেন। ২০১১ সালে মুক্তিপ্রাপ্ত আমার বন্ধু রাশেদ চলচ্চিত্রে অভিনয়ের মাধ্যমে চলচ্চিত্রে তার অভিষেক হয়।

টিভি নাটক 
 
ডিবি
সোনাঘাট
চেয়ারম্যান বাড়ি
বাটিঘর
শোনেনা সে শোনেনা
কমেডি-৪২০
‘চাপাবাজ
অ্যাকশান গোয়েন্দা
ছায়াবিবি
এক কাপ চা
এ কেমন প্রতিদান
হুলো বিড়াল
ছন্নছাড়া ৪২০
এ্যাম্বুলেন্স ডাক্তার
পাগলা প্রেমিক
উপহার
হালখাতা
দানবীর এখন নিঃস্ব
বাবর আলীর বিয়ে
স্যালুট
নয়া লাইলি মজনু
হকার আব্দুল হাই
গিট্টু সেলিম
মনও চোরা গলি
সুরের ফেরিওয়ালা
ছায়াবিবি
গানাদার
লেট ম্যারেজ
ভুতের গ্রাম
ছায়াবীথি
পিআই
শোধ
টুকরো ছবির এ্যালবাম
চুপি চুপি
নির্বিকার মানুষ
স্ক্যান্ডেল
উত্তরাধিকার
ঝুলন্ত বাবুরা
ভূতের বাড়ি
বাঘা শের
গাঁয়ের মানুষ
গায়েন
বাতিঘর
জতিষ রাজ টিপু সুলতান
পারদ ফুলের ঘ্রাণ

চলচ্চিত্র

মৃত্যু 
হুমায়রা হিমু ২০২৩ সালের ২ নভেম্বর মৃত্যুবরণ করেন। ঢাকার উত্তরায় নিজ বাসায় তিনি আত্মহত্যা করেছেন বলে প্রাথমিকভাবে জানানো হয়। পরে তার খালা উত্তরা পশ্চিম থানায় একটি মামলা দায়ের করেন। পরের দিন র‌্যাব-১ তার খালাতো বোনের স্বামী মোহাম্মদ জিয়াউদ্দিনকে গ্রেফতার করে। হিমুর সাথে তার প্রেমের সম্পর্ক ছিল।

তথ্যসূত্র

বহিঃসংযোগ 
 
 

১৯৮৫-এ জন্ম
২০২৩-এ মৃত্যু
লক্ষ্মীপুর জেলার ব্যক্তি
বাংলাদেশী অভিনেত্রী
ইডেন মহিলা কলেজের প্রাক্তন শিক্ষার্থী
বাংলাদেশী চলচ্চিত্র অভিনেত্রী
বাংলাদেশী টেলিভিশন অভিনেত্রী
২১শ শতাব্দীর বাংলাদেশী অভিনেত্রী
প্রিসিলা ডি অলিভিয়েরা আজেভেদো

প্রিসিলা ডি অলিভিয়েরা আজেভেদো (জন্ম: আনুমানিক ১৯৭৮) হলেন একজন ব্রাজিলীয় পুলিশ কর্মকর্তা যিনি ২০১২ সালে আন্তর্জাতিক সাহসী নারী পুরস্কার লাভ করেছিলেন।

প্রারম্ভিক জীবন
তিনি আনুমানিক ১৯৭৮ সালে জন্মগ্রহণ করেছিলেন। তিনি বেড়ে উঠেছেন ব্রাজিলের রিও ডি জেনিরোর লারঞ্জেইরাসে।

কর্মজীবন
প্রিসিলা ডি অলিভিয়েরা আজেভেদো ১৯৯৮ সালে রিও ডি জেনিরো রাজ্যের সামরিক পুলিশ বিভাগে যোগদান করেন। ২০০০ সালে তিনি পুলিশ ব্যাটালিয়নে কর্মজীবন শুরু করেছিলেন।

২০০৭ সালে তিনি আক্রমণের শিকার হয়েছিলেন এবং অপহৃত হয়েছিলেন। নিজের বুদ্ধিতে তিনি অপহৃত অবস্থা থেকে মুক্তি পান এবং পরবর্তী সময়ে তিনি নিজে তার অপহরণকারীদের মাঝে তিনজনকে গ্রেফতার করেছিলেন। ২০০৮ সালে তিনি রাজ্যের প্রথম পুলিশ প্যাসিফিকেশন ইউনিটে নিযুক্ত হন। ২০১৩ সালে পুলিশ কর্মকর্তাদের এক স্থানীয় ব্যক্তির নিখোঁজ হবার ঘটনায় জড়িত থাকার খবর প্রকাশিত হলে তিনি রিও ডি জেনিরোর রোচিন্দার পুলিশ প্যাসিফিকেশন ইউনিটের প্রধান হিসেবে দায়িত্ব গ্রহণ করেছিলেন।

সম্মাননা

প্রিসিলা ডি অলিভিয়েরা আজেভেদো
আন্তর্জাতিক সাহসী নারী পুরস্কার ২০১২ লাভ করেছিলেন এবং তাকে দেশটির সাপ্তাহিক পত্রিকা ভেজা 'নগরীর রক্ষক' বলে অভিহিত করেছিল।

তথ্যসূত্র

জীবিত ব্যক্তি
আন্তর্জাতিক সাহসী নারী পুরস্কার প্রাপক
সাহসিকতা পুরস্কার
ব্রাজিলীয় নারী
কমলা সাংকৃত্যায়ন

কমলা সাংকৃত্যায়ন ছিলেন বিংশ শতাব্দীর একজন হিন্দি লেখক, সম্পাদক ও পণ্ডিত। তিনি ইতিহাসবিদ রাহুল সাংকৃত্যায়নের স্ত্রী।

প্রারম্ভিক জীবন 
কমলা সাংকৃত্যায়ন ১৯২০ সালের ১৫ আগস্ট পশ্চিমবঙ্গের কালিমপঙে জন্মগ্রহণ করেন। তিনি আগ্রা বিশ্ববিদ্যালয় থেকে ডক্টরেট ডিগ্রি অর্জন করেন এবং ব্যক্তিগত জীবনে রাহুল সাংকৃত্যায়নের সাথে বিবাহ বন্ধনে আবদ্ধ হন। তাদের দুই পুত্র, জয়ন্ত, জ্বিত এবং কন্যা জয়া।

কর্মজীবন 
কমলা সাংকৃত্যায়ন নেপালি পণ্ডিত, লেখক ও অনুবাদ হিসেবে পরিচিত ছিলেন। তিনি ভালিক্বির রামায়ণ নেপালি ভাষায় অনুবাদ করেন। তিনি ভারতের জাতীয় জীবনী সাহিত্যর একজন সদস্য ছিলেন। তার লেখা উল্লেখযোগ্য বইয়ের মধ্যে রয়েছে এশিয়ায় রামায়ণ ঐতিহ্য, মহামানব মহাপণ্ডিত, প্রভা, নেপালি সাহিত্য ইত্যাদি। তিনি বেশ কিছু ভাষায় পরদর্শী ছিলেন। তিনি ১৯৫০-এর দশকে নেপালি ও হিন্দি সাহিত্যে পরিচিত একজন ছিলেন এবং নেপালি ও হিন্দি সাহিত্যে অবদানের জন্য বেশ কিছু জাতীয় ও আঞ্চলিক পুরস্কার ও সম্মাননা পেয়েছেন।

১৯৮২ সালে তিনি ভানু পুরস্কার ও ১৯৯৩ সালে মহাপণ্ডিত রাহুল সাংকৃত্যায়ন পুরস্কার লাভ করেন। ১৩টি ভিন্ন ভিন্ন নেপালি ও হিন্দিত বই লেখার বইরেও তিনি ৫০০’শর বেশি লেখালেখি করেন এবং ভারতীয় সাহিত্য বিশ্বকোষ তৈরিতে ভূমিকা রাখেন। তিনি দর্জেলিং-এর লরিয়েট কলেজের হিন্দি বিভাগের প্রধান ছিলেন।

মৃত্যু 
২০০৯ সালের ২৫ অক্টোবর কমলা মৃত্যুবরণ করেন।

তথ্যসূত্র 

১৯২০-এ জন্ম
২০০৯-এ মৃত্যু
ভারতীয় লেখিকা
পশ্চিমবঙ্গের সাহিত্যিক
হিন্দি ভাষার লেখক
দার্জিলিং জেলার ব্যক্তি
কালিম্পং জেলার ব্যক্তি
২০শ শতাব্দীর ভারতীয় লেখিকা
পশ্চিমবঙ্গের পণ্ডিত
পশ্চিমবঙ্গের নারী শিক্ষাবিদ
পশ্চিমবঙ্গের লেখিকা
ভারতীয় লেখক
নেপালি ভাষার লেখক
২০শ শতাব্দীর ভারতীয় অনুবাদক
২০শ শতাব্দীর ভারতীয় ইতিহাসবিদ
২০শ শতাব্দীর ভারতীয় নারী বিজ্ঞানী
২০শ শতাব্দীর ভারতীয় বিজ্ঞানী
পশ্চিমবঙ্গের নারী বিজ্ঞানী
ভারতীয় নারী অনুবাদক
ভারতের নেপালি ভাষার লেখক
খস জাতিগোষ্ঠী
ভারতীয় নারী ইতিহাসবিদ
পশ্চিমবঙ্গের শিক্ষাবিদ
অস্ট্রিড লিনগ্রেন

অস্ট্রিড লিনগ্রেন (১৪ নভেম্বর ১৯০৭ – ২৮ ফেব্রুয়ারি ২০০২) ছিলেন একজন সুইডিশ কল্পকাহিনী লেখক ও চিত্রনাট্যকার। তিনি বেশ কিছু শিশুতোষ গল্পের বই লেখার জন্য পরিচিত যার মধ্যে উল্লেখযোগ্য হল, পিপি লঙস্টকিং, এমিল আই লোনবেরগা, কার্লসন অন দ্য রোপ, দ্য সিক্স বুলারবে চিলড্রেন, মিও, মাই সন, রোনিয়া, দ্য রোবার’স ডটার এবং ব্রাদার লিয়নহার্ট। লিনগ্রেন র্যাবেন ও জোগর্যান পাবিলিশিং হাউজের শিশু সাহিত্যের সম্পাদকীয় বোর্ডে ছিল এবং ৩০টি শিশুতোষ বই রচনা করেছেন। ২০১৭ সালের জানুয়ারির হিসাব অনুযায়ী, বিশ্বের সবচেয়ে বেশি বই অনূদিত হওয়া লেখকদের তালিকায় তিনি ১৮তম এবং অনূদিত হওয়া বিশ্বের শিশুতোষ লেখকদের মধ্যে চতুর্থ। লিনগ্রেনের বই সারা বিশ্বে ১৬৫ মিলিয়নের মত বিক্রি হয়েছে।

প্রারম্ভিক জীবন 
লিনগ্রেন সুইডেনের ভিমারবের কাছে নাসে তার শৈশব অতিবাহিত করেন। তার বেশ কিছু বই তার শৈশব ও সেসময় কাটানো স্থানের বিষয় নিয়ে। তার পিতার নাম স্যামুয়েল অগাস্ট এরিকসন ও মাতার নাম হ্যানা জনসন। তার দুই বোন স্টিনা ও ইনগেগার্ড ও ভাই গানার এরিকসন, যিনি পরবর্তীতে সুইডেন সংসদের সদস্য হয়েছিলেন।

বিদ্যালয়ের শিক্ষাজীবন শেষ করে তিনি স্থানীয় একটি সংবাদপত্রে কাজ শুরু করেন। পত্রিকার প্রধান সম্পাদকের সাথে তার সম্পর্ক ছিল কিন্তু উক্ত সম্পাদক বিবাহিত ছিলেন। পরবর্তীতে লিনগ্রেন গর্ভবতী হওয়ার পর তাকে বিয়ের প্রস্তাব দিলেও তিনি তা নাকচ করে দিয়ে স্টকহোমে স্থানান্তর হন। পরবর্তী লারস নামে কোপেনহেগেনে তিনি এক পুত্র সন্তানের মা হন এবং তাকেদত্তক দেন। পরবর্তীতে তিনি তার সন্তানকে তার পিতামাতার কাছে নিয়ে আসেন এবং তিনি নিজের তার দায়িত্বভার গ্রহণ করেন। ১৯৩২ সালে তিনি স্টুর লিনগেনের সাথে বিবাহ বন্ধনে আবদ্ধ হন।

১৯৩৪ সালে তিনি দ্বিতীয় সন্তান জন্মদান করেন। পিপি লঙস্টোকিং চরিত্রটি তিনি তার সন্তানকে ঘুম পাড়ানোর জন্য বানিয়ে গল্প করার জন্য তৈরি করেন। ১৯৪১ সালে তারাডালাগাটানের একটি ভবনে স্থায়ীভাবে চলে আসেন এবং ২০০২ সালের ২৮ জানুয়ারি তার মৃত্যুর পূর্ব পর্যন্ত তিনি এখানেই ছিলেন। তার শেষকৃত্য অনুষ্ঠানে রাজা কার্ল XVI গোস্তভ ও তার রানী সিলভিয়া উপস্থিত ছিলেন। এছাড়াও রাজকীয় পরিবারের অনেক সদস্যসহ প্রধানমন্ত্রী গোরানপারসন উপস্থিত ছিলেন।

তথ্যসূত্র 

১৯০৭-এ জন্ম
২০০২-এ মৃত্যু
সুইডিশ লেখক
প্রাণিকল্যাণকর্মী
শিশু অধিকার কর্মী
ফ্রেডরিকা ব্রেমার

ফ্রেডরিকা ব্রেমার (১৭ আগস্ট ১৮০১ – ৩১ ডিসেম্বর ১৮৬৫) ছিলেন একজন সুইডিশ লেখক ও নারীবাদী সংস্কারক। তার প্রাত্যহিক জীবনের রেখচিত্র ১৮৪০ ও ১৮৫০-এর দশকে ব্রিটেন ও মার্কিন যুক্তরাষ্ট্রে বেশ জনপ্রিয় ছিল। আর এ জন্য তাকে সুইডিশ জেন অস্টিন বলে ডাকা হত যিনি সুইডিশ সাহিত্যে বাস্তবমুখী উপন্যাস লেখার সূচনা করেন। ৫০ বছর বয়সে, তার উপন্যাস হের্থার মাধ্যমে তিনি এমন একটি সামাজিক আন্দোলন গড়ে তোলেন যার মাধ্যমে সব সুইডিশ মেয়েদের ২৫ বছর হলে আইনগত বৈধ বয়সের অধিকার প্রতিষ্ঠা করে।

এছাড়াও তিনি হরে লারারিনেসমিনারিত নামের সুইডেনের প্রথম নারী টেরিটরি বিদ্যালয় প্রতিষ্ঠা করেন। এটি সোফি এডলারস্পারকে সুইডেনের প্রথম নারী বিষয়ক সাময়িকী ‘হোম রিভিউ’ প্রতিষ্ঠা করতে উৎসাহ প্রদান করে। ১৮৮৪ সালে তার নামে সুইডেনের প্রথম নারী অধিকার নিয়ে কাজ করা সংগঠন ‘ফ্রেডরিকা ব্রেমার অ্যাসোসিয়েশন’ যাত্রা শুরু করে।

প্রারম্ভিক জীবন
ব্রেমার ১৮০১ সালের ১৭ আগস্ট টোর্লা মেনরে জন্মগ্রহণ করেন যা বর্তমানে ফিনল্যান্ডে অবস্থিত। তার পিতার নাম কার্ল ফ্রেডরিক ব্রেমার ও মাতার নাম বিরগিতা সার্লোট্টা হলসস্ট্রোম। তার দাদা জ্যাকব ও দাদি উলরিকা ফ্রেডরিক ব্রেমার মিলে সুইডিশ-ফিনল্যান্ডের সবচেয়ে বড় ব্যবসায়ী সম্রাজ্যের একটি প্রতিষ্ঠা করেন। কিন্তু তার মাতার মৃত্যুর পর তার ভাই সব নিয়ে নেন। ফ্রেডরিকা যখন তিন বছর বয়স তখন তাদের পরিবার স্টকহোমে স্থানান্তর হন। পরের বছর তারা আরসটা প্রাসাদ ক্রয় করেন যা রাজধানী থেকে ২০ মাইল দূরে অবস্থিত। পরবর্তীতে ফ্রেডরিকা দুই যুগ এই প্রসাদ ও তার আশে পাশে তার পরিবার কর্তৃক ক্রয় করা প্রাসাদে অতিবাহিত করেন।

ফ্রেডরিকা ও তার বোনরা কেতাদুরস্ত সমাজের বিশিষ্ট ব্যক্তিদের মত ছোটবেলা থেকে শিক্ষাগ্রহণ করছিলেন। তখনকার সময় সুইডেনের কেতাদুরস্ত সমাজের মেয়েদের মত তারাও গৃহশিক্ষকে কাছে পড়ালেখা করতেন ও অন্যান্য শিক্ষা গ্রহণ করতেন। তিনি ভালো চিত্রাঙ্কনকারী ছিলেন এবং জার্মানি, সুইজারল্যান্ড, ফ্রান্স ও নেদারল্যান্ডে শিক্ষাগ্রহণ করেন। তিনি এক সময় বলেছিলেন যে, তিনি ছোটবেলায় কয়েক বছর তার জীবন সম্পর্কে ডায়েরি লিখতেন এবং প্রতিদিনকার ঘটনা লিপিবদ্ধ করে রাখতেন। তিনি তার সীমিত চলাফেরা ও সব জায়গায় না মিশতে পারা ইত্যাদির জন্য ক্রমেই হতাশ হয়ে পড়েন। পরবর্তীতে এসব কিছুই তাকে নারীদের অধিকার নিয়ে সচেতন হতে সাহায্য করে।

তথ্যসূত্র

আরোও পড়ুন
Stendahl, Brita K. The Education of a Self-Made Woman, Fredrika Bremer, 1801–1865  (Edwin Mellen Press. 1994) 	
Wieselgren,  Greta Fredrika Bremer och verkligheten: Romanen Herthas tillblivelse (Kvinnohistoriskt arkiv. Norstedt. 1978)

বহিঃসংযোগ

Fredrika-Bremer-Förbundet
 
 
 

১৮০১-এ জন্ম
১৮৬৫-এ মৃত্যু
সুয়েডীয় নারীবাদী
সুয়েডীয় নারীবাদী লেখক
১৯শ শতাব্দীর সুয়েডীয় জনহিতৈষী
১৯শ শতাব্দীর সুয়েডীয় লেখক
১৯শ শতাব্দীর সুয়েডীয় লেখিকা
জার্মান বংশোদ্ভূত সুয়েডীয় ব্যক্তি
ফিনীয় বংশোদ্ভূত সুয়েডীয় ব্যক্তি
অলকা সরাবগী

অলকা সরাবগী (জন্ম ১৭ নভেম্বর ১৯৬০) একজন ভারতীয় ঔপন্যাসিক ও হিন্দি ভাষার একজন ছোট গল্প লেখক। তিনি ২০০১ সালে তার উপন্যাস কলিকথা: ভায়া বাইপাস উপন্যাসের জন্য সাহিত্য অকাদেমি পুরস্কার লাভ করেন।

প্রারম্ভিক জীবন 
অলকা সরাবগী ১৯৬০ সালের ১৭ নভেম্বর কলকাতায় রাজস্থানী পরিবারের মারওয়ারী পরিবারে জন্মগ্রহণ করেন। তিনি কলকাতা বিশ্ববিদ্যালয় থেকে পিএইচডি ডিগ্রি লাভ করেন। তার গবেষণার বিষয় ছিল রঘুবীর শাহীর কবিতা।

সারবগী তার বিয়ে ও দুই সন্তান জন্ম লাভের পর ছোটগল্প লিখতে শুরু করেন। তার প্রথম লিখিত বই ছিল আপ কি হামসি। বইটির বিষয়বস্তু নেওয়া হয়েছে রঘুবীর শাহীর একটি কবিতা থেকে। সারবগীর মেন্টর অশোক সেকসারিয়া তার এই বইটি বর্তমান সাহিত্য নামে একটি হিন্দি সাহিত্য সাময়িকীতে প্রেরণ করেন যেখানে এটি সাদরে গৃহীত হয়। ১৯৯৬ সালে তার দ্বিতীয় বই কাহানী কি তালাশ মে বের হয়। যা ছোট গল্পের একটি সংকলন ছিল।

তার প্রথম উপন্যাস প্রকাশিত হয় ১৯৯৮ সালে। উপন্যাসের নাম ‘কলিকথা: ভায়া বাইপাস’। এই উপন্যাসের জন্য ২০০১ সালে তিনি সাহিত্য অকাদেমি পুরস্কার লাভ করেন। তার সর্বশেষ উপন্যাস প্রকাশিত হয় ২০১৫ সালে।

গ্রন্থ

তথ্যসূত্র 

১৯৬০-এ জন্ম
ভারতীয় ঔপন্যাসিক
সাহিত্য অকাদেমী পুরস্কার বিজয়ী
কলকাতা বিশ্ববিদ্যালয়ের প্রাক্তন শিক্ষার্থী
হিন্দি ভাষার লেখক
২১শ শতাব্দীর ভারতীয় লেখিকা
২০শ শতাব্দীর ভারতীয় লেখিকা
২০শ শতাব্দীর ভারতীয় ঔপন্যাসিক
ভারতীয় নারী ঔপন্যাসিক
জীবিত ব্যক্তি
কলকাতার লেখক
পশ্চিমবঙ্গের লেখিকা
২১শ শতাব্দীর ভারতীয় অ-কল্পকাহিনী লেখক
পশ্চিমবঙ্গের ঔপন্যাসিক